Wahiduddin Khan

**Wahiduddin Khan** (hindi: मौलाना वहीदुद्दीन खान; født 1. januar 1925 i landsbyen Badharia i distriktet Azamgarh i United Provinces of Agra and Oudh i Britisk India, død 21. april 2021 i New Delhi), kjent som **Maulana**, var en indisk islamlærd og fredsaktivist. Han stod i en sufitradisjon.

## Liv og virke
### Bakgrunn
Han fikk sin utdannelse på et tradisjonelt seminar.

### Virke
Wahiduddin Khan er særlig kjent for å sin Korankommentar og sin oversettelse av Koranen til moderne engelsk. Kommentaren heter Tazrikul Koran, og ble først publisert på arabisk i 2008 fra Kairo som *al-Tadhkir al-Qawim fi Tafsir al-Quran al-Hakim*; verket ble også oversatt til hindi og til engelsk.

Han ble oppført som listen *[[the 500 Most Influential Muslims]]* som tar sikte på å favne hele verden. 
 
I 1993 anmodet han muslimene om å oppgi sine krav på stedet for moskéen Babri Masjid i Ayodhya i Uttar Pradesh. Khan hadde også lagt ut på en fredsmarsj gjennom delstaten Maharashtra sammen med jainmunken Sushil Kumar og Chidanand Saraswati etter den ulovlige ødeleggelsen av Babri Masjid i desember 1992. Babrimoskéen var en moské bygget av sultan Babur i den indiske byen Ayodhya på 1500-tallet. Blant hinduene er det en oppfatning at moskéen ble oppført etter at man først hadde ødelagt et hinduistisk tempel på samme sted. Dette tempelet skulle ha blitt oppført på guden Ramas fødested. 

Khan mottok *Demiurgus Peace International Award* under vern av den tidligere sovjetiske president Mikhail Gorbatsjov; Indias tredje høyeste sivile hedersbevisning Padma Bhushan i januar 2000; *National Citizens' Award*, presentert av Moder Teresa, og Rajiv Gandhi National Sadbhavana Award (2009). Han ble tildelt Padma Vibhushan, Indias tredje høyeste sivile hedersbevisning, i januar 2021.

### Død
Han døde i Delhi av covid-19 den 21. april 2021 i New Delhi i Delhi i en alder av 96 år. Han døde etter ti dagers intensiv pleie på *Apollo Hospital* etter å ha blitt testet positiv for koronavirusinfeksjon. Han ble gravlagt i Panjpeeran Qabristan nær Basti Hazrat Nizamuddin.

## Publikasjoner
*Ar-risala* (Budskapet) - et magasin på urdu, fra 1976, med nesten utelukkende Wahiduddin Khans egne artikler og materiale. En engelsk utgave tilkom i februar 1984 og en versjon på hindi i desember 1990. 

Blant hans artikler er 'Hijacking&nbsp;— A Crime', 'Rights of Women in Islam', 'The Concept of Charity in Islam' 'The Concept of Jihad'.

## Utvalgte verker
Han har forfattet over 200 bøker om islam, profetisk visdom, spiritualitet og om sameksistens i et multietnisk samfunn, så vel som islam i mæte med modernitet, og sekularisme:

* *The Prophet of Peace*
* *The Quran: A New Translation*
* *A Treasury of the Quran*
* *[[Tazkirul Quran]]*
* *Indian Muslims: The Need for a Positive Outlook*
* *Introducing Islam: A Simple Introduction to Islam*
* *Islam Rediscovered: Discovering Islam From its Original Sources*
* *Islam and Peace*
* *Islam: Creator of the Modern Age*
* *Words of the Prophet Muhammad*
* *The Issue of Blasphemy*

## Referanser


## Eksterne lenker
* Maulana Wahiduddin Khan on Muslim leadership in contemporary India - TCN News
* Muslims in India since 1947: Islamic perspectives on inter-faith relations
* The Quran, A new translation by Wahiduddin Khan
* Al-Risala Forum International
* Goodword Books
* Centre for Peace and Spirituality 
* Saniyasnain Khan